钦定古今图书集成/明伦汇编/氏族典/第203卷 > 高保宁
## 钦定古今图书集成/明伦汇编/氏族典/第203卷 > 高保宁

按《北齐书高保宁传》，“保宁，代人也，不知其所从来。武
平末，为营州刺史，镇黄龙。周师将至邺，幽州行台潘
子晃征黄龙兵，保宁率骁锐赴救。至北平，闻邺都不
守，便归营。周帝遣使招慰，不受敕书。范阳王绍义在
突厥中上表劝进，范阳署保宁为丞相。及卢昌期据
范阳城起兵，保宁集兵数万骑来救之。至潞河，知周”
将宇文神举已屠范阳，还据黄龙，竟不臣周。